stanford-oval/wikipedia huggingface dataset:
קרי פוקס
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1990 | מלאך אצל שולחני | An Angel at My Table | ג'נט פריים |  |
| 1992 | ימים אחרונים שלנו | The Last Days of Chez Nous | ויקי |  |
| 1993 |  | Friends | סופי גורדון |  |
| 1994 |  | The Last Tattoo | קלי טאון |  |
| 1994 | חיי כפר | Country Life | סאלי ווייסי |  |
| 1994 |  | A Village Affair |  |  |
| 1994 | חברים לרצח | Shallow Grave | ג'ולייט מילר |  |
| 1995 |  | Saigon Baby | קייט קופר |  |
| 1995 |  | The Affair | מגי ליילנד |  |
| 1997 | ברוכים הבאים לסראייבו | Welcome to Sarajevo | ג'יין קרסון |  |
| 1997 | הגן התלוי | The Hanging Garden | רוזמרי |  |
| 1998 |  | The Sound of One Hand Clapping | סוניה בולו |  |
| 1998 | חכמת התנינים / חיי נצח | The Wisdom of Crocodiles | מריה וון | שם הפקה נוסף: Immortality |
| 1999 | ללכת עם אריות | To Walk with Lions | לוסי ג'קסון |  |
| 1999 |  | The Darkest Light | סו |  |
| 1999 | פאני ואלביס | Fanny and Elvis | קתרין פאני "קייט" דיקסון |  |
| 2001 | אינטימיות | Intimacy | קלייר |  |
| 2001 | סוכנים על הכוונת | The Point Men | מאדי הופ |  |
| 2002 |  | Black and White | הלן דוואניי |  |
| 2002 | המפגש | The Gathering | מריון קירקמן |  |
| 2003 |  | So Close to Home | מגי |  |
| 2004 | נייסלנד | Niceland (Population. 1.000.002) | מרי |  |
| 2004 |  | Bob the Builder: Snowed Under | שרלין | דיבוב |
| 2005 |  | Rag Tale | פיץ' ג'יימס טיילור |  |
| 2007 |  | The Ferryman | סוז |  |
| 2007 | התערבות | Intervention |  |  |
| 2008 | בלתי נתפס | Inconceivable | קיי סטיבנסון |  |
| 2009 |  | Storm | האנה מיינרד |  |
| 2009 | כוכב בהיר | Bright Star | גברת בראון |  |
| 2011 |  | Burning Man | סאלי |  |
| 2011 | פולשים | Intruders | ד"ר רייצ'ל |  |
| 2012 |  | Mental | ננסי |  |
| 2012 | מר פיפ | Mr. Pip | ג'ון ווטס |  |
| 2013 |  | Trap for Cinderella | ג'וליה |  |
| 2014 |  | Patrick's Day | מאורה פיצג'רלד |  |
| 2014 |  | War Book | מריה |  |
| 2015 | לחבק את הגבר | Holding the Man | מרי גרט קוניגרייב |  |
| 2015 |  | Downriver | פייג' לוי |  |
| 2015 | המלבישה | The Dressmaker | ביולה הרידיין |  |
| 2016 |  | The Rehearsal | האנה |  |
| 2017 | מהומה | Mayhem | איירין סמיית' |  |
| 2019 | ג'ו הקטן | Little Joe | בלה |  |
| 2019 |  | Baghdad in My Shadow | מוד רוברטסון |  |
| 2019 |  | Rare Beasts | מריון |  |
| 2021 |  | The Colour Room | אן קליף |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1989 |  | Night of the Red Hunter | שוטרת | סדרת טלוויזיה |
| 1993 |  | Rocky Star | דיאן מור | סדרת טלוויזיה |
| 1993 |  | Mr. Wroe's Virgins | האנה | מיני-סדרה |
| 1993 |  | The Rainbow Warrior | אנדראה ג'ויס | סרט טלוויזיה |
| 1995 |  | A Village Affair | קלודה אנווין | סרט טלוויזיה |
| 1995 |  | The Affair | מגי ליילנד | סרט טלוויזיה |
| 1996 | אגדות מעולם המסתורין | Tales from the Crypt | דולורס | בפרק "Last Respects" |
| 1999 |  | Shockers: Deja Vu | ג'סיקה | סרט טלוויזיה |
| 2003 |  | 40 | מגי | מיני-סדרה |
| 2004 | להעיר את המתים | Waking the Dead | אלסבת' וארלי | בפרק "Anger Management" |
| 2005 |  | The Murder Room | מיוריאל גודבי | מיני-סדרה |
| 2005 |  | Footprints in the Snow | קלייר | סרט טלוויזיה |
| 2005 |  | Cold Blood | ג'אן | סרט טלוויזיה |
| 2006 | נוסטרדמוס | Nostradamus | קטרינה דה מדיצ'י | סרט טלוויזיה |
| 2007 |  | The Whistleblowers | פולי לווינגטון | בפרק "Pandemic" |
| 2008 | משפט ועונש | Trial & Retribution | מפקחת בילוש מוירה לינץ' | בפרק "The Box" |
| 2008 |  | The Shooting of Thomas Hurndall | ג'וסלין הורנדל | סרט טלוויזיה של ערוץ 4 |
| 2011 | ורה | Vera | פטרישה קרמייקל |  |
| 2011 |  | Cloudstreet | אוריאל לאמב | מיני-סדרה |
| 2012 | רציחות במידסומר | Midsomer Murders | בטי דקווטביל | בפרק "The Dark Rider" |
| 2012 | תחבולות חדשות | New Tricks | ג'יין רוס | בפרק "Part of a Whole" |
| 2012 | פלקון | Falcón | מנואלה פלקון | מיני-סדרה |
| 2013–2015 |  | Sex & Violence | ברנדה שו | סדרת טלוויזיה |
| 2014 |  | The Crimson Field | האחות מרגרט קווייל | מיני-סדרה |
| 2014 | מתחת לפני השטח | Glue | ג'קי ווריק | מיני-סדרה |
| 2016 | אוצר לאומי | National Treasure | זואי דרווין | מיני-סדרה |
| 2017 |  | Death in Paradise | לינדה טיילור | סדרת טלוויזיה (פרק אחד) |
| 2018 | האישה בלבן | The Woman in White | גברת קתריק | מיני-סדרה |
| 2018 | נפרדנו כך | The Split | השופטת ג'ויס אספן | עונה ראשונה |
| 2022 | חצי-חצי: הבן הממזר והשטן בעצמו | The Bastard Son & The Devil Himself | אסמי | 4 פרקים |
| 2023 |  | Bay of Fires |  | 3 פרקים |
הערות שוליים

↑  "Archived copy". אורכב מ-המקור ב-15 במרץ 2016. נבדק ב-2015-09-27. {{cite web}}:  (עזרה);  (עזרה)
1 2 3  Darke, Chris (30 ביוני 2001). "Truly, madly, explicitly". The Guardian. {{cite web}}:  (עזרה)
↑  Linklater, Alexander (21 ביוני 2001). "Dangerous liaisons". The Guardian. {{cite web}}:  (עזרה)
| --- | --- |
בקרת זהויות :  NLI: 987007352849505171  PLWABN: 9810533986505606  BIBSYS: 98067179  BNE: XX1107733  BnF: cb14036922k (data)  GND: 140977147  ISNI: 0000 0001 2122 5725  LCCN: n93073113  NKC: xx0079596  NLA: 35965395  NLK: KAC2020M5861  NTA: 09377625X  RERO: 02-A022501069  SNAC: w68q3fhs  SUDOC: 068712391  VIAF: 17422816   WorldCat (עם VIAF): 17422816
כלי נשק

.
מגוון כלי נשק: חרב, רובה צלפים, טנק, חץ וקשת.
כלי נשק שהוסתרו בסליק בקיבוץ יגור.
כלי נשק (או אמל"ח – אמצעי לחימה) הוא כלי המשמש בעיקר בתגרות ובמלחמות בין בני אדם וכן לציד בעלי חיים ולהגנה מפניהם. ההיסטוריה של כלי הנשק כנראה ארוכה כהיסטוריה של האדם, אשר הבין שהוא יכול ליצור כלים, שיתנו לו עדיפות על הזולת ויקלו על תנאי קיומו. נהוגה חלוקה בסיסית בין 'נשק חם' ל'נשק קר'. כמו כן, נהוגה גם חלוקה לפי מטרות פגיעת כלי הנשק – יש המיועדים לפגיעה ישירה בבני אדם ויש המיועדים לפגוע בטנקים, בניינים, מטוסים וכדומה.
בתקופת האבן נוצרו כלי הנשק הקר הראשונים על ידי בני אדם – סכינים וגרזנים אשר לוטשו מחומרים כגון עצמות ואבנים. כמו כן, אבנים ומקלות שימשו ככל הנראה מאז ומעולם ככלי נשק קר על ידי בני אדם.
היסטוריה

מאז ומתמיד נזקק האדם לנשק כדי לספק לעצמו מזון והגנה. האדם הקדמון יצר לעצמו כלי נשק ממקלות ואבנים. שמצא בסביבתו.
השיפור העיקרי שחל בכלי הנשק הקדומים בחלוף השנים היה בעיקר בחומרים שמהם הם היו עשויים. גילוין של מתכות שונות – נחושת, ארד (ברונזה), ברזל ופלדה – היה הגורם המכריע בכלי הנשק עד לגילוי אבק השרפה. התכנון של כלי הנשק של תקופת התנ"ך נשאר זהה ביסודו גם בכלי הנשק של ימי הביניים (למעט החומרים ושיפורים בחישול הלהב).
היסטוריה > העת העתיקה וימי הביניים

| --- | --- |
 :  ראו גם – חץ וקשת, חרב, סיף
עדות קדומה בת 7,200 שנה ליצור המוני של כלי נשק בישראל נחשפה על ידי רשות העתיקות במסגרת מחקר שפורסם בשנת 2023 בכתב העת Atiqot. העדות היא המוקדמת ביותר בדרום הלבנט ובישראל בפרט.
במהלך העת העתיקה כלי הנשק העיקריים היו חניתות מסוגים שונים, גרזני קרב, אלות וחץ וקשת. חרבות היו נדירות יותר מאחר שיצירת להב ארוך הייתה יקרה וקשה בהרבה (בעיקר עקב מגבלות המתכות של אותה תקופה). מתקופת יוון העתיקה ואילך חרבות קצרות נהיו נפוצות יותר, לגיונות האימפריה הרומית היו חמושים בגלאדיוס – חרב קצרה שבה היה מצויד כל לוחם. גם פגיונות לדקירה היו נפוצים מאוד, בעיקר כנשק להגנה עצמית והתנקשויות.
עם נפילת האימפריה הרומית חלה ירידה באירופה באיכות הנשק ובטיב החישול שלו. בתחילת המאה ה-11 חל שוב שיפור באיכות הנשק וגבר השימוש בפלדה לחישול להבים. בתחילת ימי הביניים גרזני הקרב שלטו בשדה הקרב באירופה אך בשיא ימי הביניים החלו להידחק לטובת החרב – ובפרט החרב הארוכה – ששימשה כנשקו האישי של האביר – פרש בן מעמד האצולה. כלי נשק נוספים לקרב פנים אל פנים כללו רומח, רומח פרשים, חנית, פגיון, אלה, אלת כוכב השחר, מורג, פטיש קרב, גרזן-חנית והאלברד.
לצד החץ והקשת הופיעו רובי הקשת, שהיו בעלי טווח וכושר חדירה גבוה יותר מקשתות רגילות.
לצד השיפור בכלי הנשק, חל גם שיפור ניכר בשריון. אבירים עשירים יכלו לרכוש לעצמם קסדה כבדה ושריון גוף מפלדה שסיפקו הגנה טובה נגד חלק מכלי הנשק. החל מרוץ חימוש בין כלי הנשק לשריונות שהגיע לשיאו בשלהי ימי הביניים ותחילת הרנסאנס עם פיתוח שריון הלוחות מחד, ופיתוח נשקי מוט עם להבים מגוונים, גרזני קרב כבדים וחרבות דו-ידניות גדולות מאידך. מרוץ זה הגיע לסופו עם המצאת הרובה מבוסס אבק השרפה, שיכל לחדור בקלות שריון גוף מפלדה בירי ממרחק.
כלי הנשק באסיה היו דומים וכללו מגוון חרבות, גרזנים, נשקי מוט דוגמת יארי ונאגינטה, חניתות, אלות ופגיונות. את החץ והקשת הבסיסיים החליפה הקשת המורכבת שעלתה על הקשת האירופאית בטווח ובכושר חדירה. לצד כלי הנשק הללו הופיע גם כלי נשק עממיים כגון מוט בו וקלע, וכלי נשק אקזוטיים כמו נונצ'קו ושוריקן. יש לציין את החרבות היפניות ובראשן חרבות הקטאנה, שנחשבות לחרבות האיכותיות והחזקות ביותר שחושלו אי פעם, ואת השימוש של הסינים ברקטות מבוססות אבק שרפה.
היסטוריה > העת החדשה

| --- | --- |
 :  ראו גם – כלי יריי, רובה, אקדח, כלי ירייה רב-קני
עם תחילת העת החדשה החלו הרובים לשלוט בשדה הקרב, כאשר לצידם נלחמו חיילים החמושים ברמחים להגנה על הרובאים ופרשים החמושים בסיף פרשים ומוגנים בקיראס. רובי המוסקט היו הרובים העיקריים בתקופה זו והיו אמינים, קלים ונוחים לתפעול יחסית לרובים הראשונים (אך כבדים ומסורבלים בהרבה לעומת הרובים המודרניים), ברמה שאפשרה לחמש בהם חיילים רבים. התותחים השתדרגו מכלי מצור לארטילריית שדה בעקבות שיפור ניכר באיכותם, אמינותם וההנדסה שלהם. מחוץ לשדה הקרב היו נפוצים גם האקדח, חרב הרפייר והפגיון ששימשו לדו-קרב והגנה עצמית. בזירה הימית שלטו אוניות מלחמה בגדלים שונים (כגון פריגטות), כולן נושאות סוללות תותחים.
במאה ה-19 חל שיפור גדול באמינות ויעילות הנשק החם ובפרט ברובים. שיפורים אלו כללו את המצאת המכלול הבריחי, קנה מחורק להגברת הדיוק ותחמושת אחודה (כדורים) בייצור תעשייתי. במחצית השנייה של המאה ה-19 הומצא הנשק האוטומטי המבצע ירי רציף של צרורות, הן בתצורת מקלעים והן בתצורת רובים מטענים ורובים אוטומטיים. בתקופה זו גם התפתחו רובי הקרבין, השוטגאן והאקדח התופי. התותחים וההוביצרים נהיו יותר גדולים, אמינים ומדויקים וטווח הירי שלהם גדל באופן ניכר. אוניות המלחמה שודרגו מפריגטות מפרשיות לספינות משוריינות ממונעות שהגיעו לשיאן באוניות מערכה (Battleship) ענקיות שנושאות מגוון רחב של תותחים כבדים מאוד עד בינוניים וקלים.
היסטוריה > המאה ה-20 ואילך

במלחמת העולם הראשונה המקלעים הוכיחו את עצמם כנשק קטלני ביותר שלמעשה חיסל את טקטיקת ההסתערות בגושים גדולים. כדי לשבור את קווי החפירות והביצורים פותחו כלי נשק חדשים, בהם הטנק – רכב קרבי משוריין נושא תותח טנק ומקלעים. כלי נשק נוספים שנכנסו לשירות כללו מטוסי קרב קלים, צוללות ותותחי-על בעלי טווח וגודל פגז גדולים במיוחד. כמו כן נעשה שימוש בנשק כימי (גז חרדל) בשדה הקרב.
במלחמת העולם השנייה חלה קפיצה גדולה בכמות ובאיכות הנשק. הנשק הקל כלל רובים בריחיים, רובים חצי-אוטומטיים, מקלעים, תת-מקלעים, אקדחים ורובי צלפים. הנשק הכבד כלל מגוון טנקים, נגמ"שים, זחל"מים, תותחים והוביצרים (כולל תותח מתנייעים), מרגמות וארטילריה רקטית. מטוסי הקרב השתכללו באופן ניכר וכללו לצד מקלעים כבדים גם פצצות לתקיפת אוויר-קרקע. נושאות המטוסים – ספינות ענק שמהוות "שדה תעופה צבאי צף" – הפכו לשליטות האוקיינוסים. השיא ביכולת ההשמדה במלחמה זו היה הנשק הגרעיני, או ליתר דיוק: פצצת ביקוע גרעיני ("פצצת אטום"). בנשק הגרעיני נעשה שימוש פעמיים והיקף הנזק היה מאות אלפי הרוגים, זיהום רדיואקטיבי רב והשמדה בסדר גודל של עיר קטנה.
אחרי מלחמת העולם השנייה החלה המלחמה הקרה בין ארצות הברית וברית נאט"ו לברית המועצות וברית ורשה. מלבד שכלול הנשק הגרעיני, כגון בפיתוח פצצת המימן (פצצת היתוך גרעיני), חל שיפור גדול מאוד בנשק הקונבנציונלי. לצד הארטילריה הקנית שכללה תותחים מתנייעים גברה ההצטיידות בארטילריה רקטית וטילי קרקע-קרקע כנשק השמדה טקטי. נשק ההשמדה האסטרטגי היה טילים בליסטיים ארוכי טווח כאשר המעצמות התחמשו בטילים בליסטיים בין-יבשתיים גדולים המסוגלים לשאת ראש קרב גרעיני או נפיץ כבד למרחק של אלפי קילומטרים.
בשמיים שלטו מטוסי הסילון שנשאו בנוסף לתותחים ומקלעים גם פצצות וטילים (הן טילי אוויר-אוויר להפלת מטוסי אויב והן טילי אוויר-קרקע לתקיפה מדויקת של מטרות קרקעיות). המסוק, שהומצא בתקופה זו, נכנס לשימוש צבאי נרחב הן כמסוקי תובלה וסער והן כמסוקי קרב נושאי חימוש (מקלעים, טילים ורקטות). הטנקים נהיו משוכללים וכבדים יותר, ומגוון סוגי הטנקים של מלחמות העולם הוחלף ברובו בטנק המערכה – טנק כלבו כבד ומשוכלל בעל מנוע חזק, שריון עבה ותותח טנק גדול-קליבר (105–125 מ"מ). בגזרת הנשק הקל הומצא רובה הסער שאפשר הן ירי בבודדות והן ירי אוטומטי מלא באמצעות נצרה בוררת, וזה נהפך לנשקו האישי של החייל המודרני. רובי הצלפים הפכו למערכות נשק צלפים מדויקות מאוד בעלות טווח אפקטיבי (העומד על 800–2300 מטר, כתלות ברובה ובתחמושת) העולה באופן ניכר על זה של רובה הסער. כדי להילחם בטנקים של האויב פותחו רקטות נגד טנקים (דוגמת RPG-7) וטילים נגד טנקים, בעלי טווח השמדה גדול יותר (מספר קילומטרים) והנחיה מתקדמת.
בסוף המאה ה-20 ותחילת המאה ה-21 רבות ממערכות הנשק הממונעות (מטוסי קרב, כלי טיס בלתי מאוישים, כלי שיט, טנקים, רכב קרבי משוריין וארטילריה) והטילים שודרגו במערכות מחשב ובקרת ירי מתקדמות, ששיפרו מאוד את הביצועים והדיוק שלהם. האלקטרוניקה והמחשוב מהווים חלק חשוב מאוד באמצעי לחימה חדשים.
סוגים של כלי נשק

את כלי הנשק אפשר לסווג לפי קריטריונים שונים.
סיווג לפי אופן הפעולה של הנשק:
נשק קונבנציונלי
נשק קר
כלי נשק לקרב פנים אל פנים (כמו חרב או גרזן)
כלי נשק להטלה (כגון כידון או רוגטקה)
כלי ירייה "קרים" (חץ וקשת למשל)
נשק חם
נשק קל (כגון רובים, אקדחים, מקלעים קלים וכו')
נשק כבד (כגון תותחים, מקלעים כבדים ומרגמות)
פצצות, מטעני חבלה, מוקשים וחומרי נפץ
טילים (כגון טיל אוויר-אוויר, טיל קרקע-אוויר, טיל נ"ט וטיל בליסטי)
כלי תחבורה הנושאים מערכות נשק וחימוש
רכב קרבי משוריין (כגון טנקים, תומ"תים ונגמ"שים)
כלי טיס חמושים: מטוסי קרב, מסוקי קרב, כלי טיס בלתי מאוישים וכו'.
כלי שיט חמושים: אניית מערכה, משחתת, ספינות טילים, ספינת סיור, צוללות מלחמה וכו'.
נשק לא קונבנציונלי
נשק כימי (כגון שימוש בגז רעיל)
נשק ביולוגי (כגון שימוש בחיידקים)
נשק גרעיני (כגון פצצת אטום או פצצת מימן)
סיווג לפי מטרות הנשק:
כלי נשק נגד בעלי חיים (ציד)
כלי נשק נגד בני אדם (נ"א)
כלי נשק ליריה בודדת
נשק אל-הרג
נשק משני
כלי נשק נגד ציוד ומטרות קשות
כלי נשק נגד טנקים (נ"ט)
כלי נשק נגד מטוסים (נ"מ)
כלי נשק נגד ספינות (נ"ס)
כלי נשק נגד צוללות (נצ"ל)
כלי נשק נגד מבנים ובונקרים
כלי נשק נגד טילים (טיל נגד טילים)
היחס לנשק

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| --- | --- |
 :  ראו גם – חוקי נשק בארצות הברית, התיקון השני לחוקת ארצות הברית
היחס לנשק נגזר מיחסו של האדם למלחמה. פציפיסטים רואים בנשק חפץ שלילי, ואילו מיליטריסטים רואים בו מקור לגאווה[דרוש מקור]. יש הסבורים, ובמיוחד בארצות הברית, כי הזכות להחזיק נשק היא זכות יסוד בסיסית של הפרט, המהווה בין השאר חלק מזכותו להגנה עצמית, וזכות זו הוגדרה גם בחוקת ארצות הברית כזכות חוקתית.
במקרא נאמר שאין לחצוב את אבניו של בית המקדש בברזל, מפני שברזל נועד לייצור כלי נשק המביאים לשפיכות דמים, ואילו המקדש מטרתו הפוכה, להאריך ימים ולהביא שלום בין בני האדם.
הנביא ישעיהו (ב', ד') בנבואתו על אחרית הימים אמר: ”וְשָׁפַט בֵּין הַגּוֹיִם וְהוֹכִיחַ לְעַמִּים רַבִּים, וְכִתְּתוּ חַרְבוֹתָם לְאִתִּים וַחֲנִיתוֹתֵיהֶם לְמַזְמֵרוֹת, לֹא יִשָּׂא גוֹי אֶל גּוֹי חֶרֶב וְלֹא יִלְמְדוּ עוֹד מִלְחָמָה.”
בקרב הסמוראים כלי הנשק, ובייחוד חרב הקטאנה, נהפכו לסמל מעמד. חרב הקטאנה נחשבה לחלק מנפשו של הלוחם וזכתה ליחס מיוחד בשל כך. גם בקרב האבירים של אירופה החרב שימשה כסמל מעמד ולקחה חלק בטקסים שונים (כגון הכתרת האביר) לצד לחימה בדו-קרב ובשדה הקרב.
במדינות רבות נערכים מפגנים ומצעדים צבאיים, שמטרתם להציג את כלי הנשק של המדינה. בישראל נערך בשנים עברו מצעד צה"ל, שנועד להפגין את כלי הנשק של צה"ל ואת עוצמתו, אך לאחר ויכוח ציבורי הוחלט להפסיקו, בעיקר מסיבות תקציביות. עם זאת, עד היום מקיים צה"ל מדי יום העצמאות מטס אווירי, משט ימי ותצוגות נשק ואמצעי לחימה (כגון נשק קל, טנקים, תותחים, נגמ"שים ודחפורים משוריינים) הפתוחות לקהל
עבירות נשק בישראל

| --- | --- |
 :  ראו גם – רישיון נשק, מטווח, נשק
החוק הישראלי אוסר על נשיאת נשק, מכירתו או ייצורו ללא קבלת אישור מהגורמים המתאימים.
עבירות של החזקת נשק ללא רישיון מהוות סכנה לשלום הציבור וביטחונו, ובעלות פוטנציאל ממשי לגרימת מוות של בני אדם, לרבות אזרחים תמימים וחפים מפשע.
בדברי ההסבר להצעת חוק העונשין (תיקון מס' 140 – הוראת שעה), התשפ"ב-2021 נאמר: ”החזקתו של נשק בלתי חוקי הוא היום בגדר "מכת מדינה" ומהווה את אחד הגורמים העיקריים לעלייה בשיעור מקרי הרצח והאלימות. בנוסף, היקף האלימות והשימוש בנשק ובאמצעי לחימה בלתי חוקיים פוגעים בתחושת הביטחון של האזרחים. האלימות הגוברת גורמת לעליית הביקוש לנשק בלתי חוקי בקרב עבריינים. נשק זה מגיע לגורמים פליליים וארגוני פשע שמחזיקים וסוחרים בו למטרות פליליות. כמו כן, הזמינות הגבוהה של נשק בלתי חוקי, מגבירה את הסיכון שיעשה בו שימוש לצורך ביצוע עבירות פליליות ואף למטרות פיגועי טרור”.
עבירות נשק בישראל > נתונים על נפגעים מעבירות נשק בישראל בשנים 2017–2020

דו"ח מבקר המדינה על החזקת אמצעי לחימה ואירועי ירי בחברה הערבית מצביע על בעיה חמורה במיוחד שקיימת בחברה הערבית. בשנים 2017–2020 נרשמו בתיקי חקירה של משטרת ישראל 10,891 קורבנות (נתון זה כולל פצועים והרוגים יחד, עקב מגבלות מערכת המחשוב של המשטרה); כ-84% מהם ערבים תושבי ישראל וכ-12% מהם יהודים. השאר הם ערבים שאינם תושבי ישראל או אחרים. בתקופה זו מספר הקורבנות הערבים תושבי ישראל גדל בכ-72% .שכיחות התיקים שבהם נרשם קורבן ערבי תושב ישראל לכל 1,000 נפש הייתה גדולה פי 30 מהשכיחות המקבילה בקרב יהודים.
בשנים אלו פתחה המשטרה כ-23,000 תיקים בגין עבירות נשק שאותן ניתן לחלק לשלושה סוגי עבירות:
עבירות ירי;
עבירות סחר בלתי-חוקי בנשק, ייצורו או הברחתו;
עבירות רכישת נשק, נשיאתו, החזקתו או הובלתו.
בתקופה זו גדל מספר תיקי כלל עבירות הנשק בכ-53% . מכלל תיקי עבירות הנשק, כ-13,450 הם תיקים גלויים (כלומר תיקים שבהם זהות החשוד ידועה); ב-78% מהם יש חשוד ערבי תושב ישראל, וב-14% יש חשוד יהודי, כלומר יש ייצוג-יתר ניכר לערבים תושבי ישראל בין החשודים. בשנים 2017–2020, מספר החשודים הערבים תושבי ישראל בתיקי עבירות נשק גדל ב-66%.
מבחינת סוגי העבירות הנתונים מראים על פי התיקים הגלויים כי-29% מהעבירות הן עבירות ירי; שני שלישים (66%) מהעבירות הן עבירות רכישת נשק, נשיאתו, החזקתו או הובלתו; 5% מהעבירות הן עבירות חמורות יחסית של ייצור נשק, מכירתו או הברחתו.
ראו גם

שריון
מלחמה
צבא
נשק בעל מנגנון טעינה חוזרת
תחמושת
קנה
מעצור
תיאום כוונות
פצצה
כלי טיס בלתי מאויש
נשק מאולתר
נשק להשמדה המונית
נשק גרעיני
נשק כימי
נשק מונחה
אמברגו נשק
עזרים טקטיים (נשק)
הערות שוליים

↑  ‘Atiqot - Publications of the Israel Antiquities Authority, www.atiqot.org.il
↑   מחקר: כבר לפני 7,200 שנה היה בארץ ייצור המוני ומתוכנן של כלי מלחמה, סרטון בערוץ "Israel Antiquities Authority Official Channel", באתר יוטיוב (אורך: 01:05)
↑  ראו "עבירות נשק במשפט הפלילי", באתר עורך דין פלילי אסף דוק, 10 במאי 2023
↑  מרכז 'עומק', התמודדות עם תופעת החזקת נשקים באופן לא חוקי, ‏דצמבר 2019
↑  אושר סופית במליאה: עונשי מינימום על החזקת נשק בלתי חוקי, באתר הכנסת, ‏7 בדצמבר 2021
↑  מבקר המדינה, התמודדות משטרת ישראל עם החזקת אמצעי לחימה לא חוקיים ואירועי ירי ביישובי החברה הערבית וביישובים מעורבים, דוח ביקורת שנתי 71 ג, התשפ"א-2021, המשרד לביטחון הפנים – משטרת ישראל
1 2  נורית יכימוביץ-כהן, עבירות נשק – נתונים והתמודדות הרשויות, באתר הכנסת – מרכז מידע ומחקר, ‏16 באוגוסט 2021
| --- | --- |
בקרת זהויות :  NLI: 987007294807805171  BnF: cb11934803p (data)  GND: 4064228-8  HDS: 024641  LCCN: sh85007341  NARA: 10642604  NKC: ph116743 
כלי נשק מתקופת הברונזה
חרב אבירים האופיינית לימי הביניים באירופה.
חרב יפנית מסוג שינקן – קטאנה שחושלה בעידן המודרני
רובה סער M16 – הרובה נהפך לנשקו האישי של הלוחם בעת החדשה.
טנק מרכבה ישראלי – דוגמה למערכת נשק המתופעלת על ידי מספר לוחמים, המשלבת שריון, תמרון וכוח אש.
מטוס F-16 פייטינג פלקון מדגם F-16I סופה: מטוס קרב רב-משימתי סילוני מדור 4.5 הכולל אוויוניקה מתקדמת
ענן פטרייה של פיצוץ גרעיני, צולם בעת הטלת פצצת האטום על נגסאקי, 1945.
הכתרת אביר באמצעות חרב, ציור רומנטי מאת אדמונד בלייר לייטון.
התקפה (צורת קרב)

התקפה או אופנסיבה (באנגלית: Offensive) היא צורה של קרב שמטרתה לכבוש שטח, להכניע, להכריע את האויב או להשיג מטרה אסטרטגית או טקטית אחרת. התקפה היא צורת קרב בסיסית.
מטרות קרב ההתקפה

לפי תורת הלחימה של צה"ל, לקרב ההתקפה ארבע מטרות עיקריות:
להשתלט על שטחי המפתח ומהם לשלוט על השטחים החיוניים. כלומר לתקוף שטחים שאותם הגדירה הרמה הממונה שטחים קריטיים להשגת הרעיון המבצעי.
למנוע מהאויב להתאושש ולהחזיר "מכת נגד".
להפתיע, להתיש, לשחוק ולהשמיד את האויב; לפגוע בציוד הלחימה שלו, בכוחותיו וברוח הלחימה שלו.
להעביר ולקיים את הקרב המתנהל לשטח האויב.
הנחות יסוד בהתקפה

הנחת היסוד העיקרית בהתקפה היא כי היתרון הוא בדרך כלל אצל התוקף. לכן יתרון ההפתעה עומד לרוב לזכות התוקף, והוא מתבטא במיקום ותזמון ההתקפה, אך לא מעצם קיומה הידוע לכוח המגן. ניתוח השטח והכנתו לקרב מאפשרת לאויב להתמודד עם מיקום ההתקפה. להתקפה יש יתרונות ניכרים: לרוב היוזמה נמצאת אצל התוקף, והוא המחליט על תזמון ועל מועד ההתקפה. היכולת לריכוז המאמץ עומדת ליתרון התוקף. התוקף בדרך כלל יעדיף לתקוף אם הוא ביתרון מספרי או איכותי על פני המגן. לפי כלל אצבע ידוע, על התוקף להיות ביתרון ביחס של שלוש לאחד על המגן.
מאמצים בהתקפה

נהוג לחלק את המאמצים בהתקפה לארבעה מאמצי מפתח:
מאמצים בהתקפה > מאמץ עיקרי

תפקידו של מאמץ זה הוא לאתר את נקודת התורפה אצל האויב, לחשוף את חולשותיו ולשחוק את האויב. המאמץ העיקרי אמור להכריע את האויב באמצעות הטלת העתודה להתקפה בשלב מאוחר יותר.
מאמצים בהתקפה > מאמץ משני

זהו המאמץ המשני בהתקפה, ותפקידו לתמוך במאמץ העיקרי או להיות אלטרנטיבה ולהפוך במקרה הצורך למאמץ העיקרי שדרכו תוטל העתודה למערכה.
מאמצים בהתקפה > מאמץ ההטעיה

מאמץ זה מיועד להסוות את המאמצים ולהסתיר אותם מפני האויב, במיוחד את עיתוי וכיוון תקיפת המאמץ העיקרי. במאמץ זה מופעל במיוחד עיקרון הלחימה - התחבולה, והוא נועד להטעות את האויב ולגרום לו להעריך שהמאמץ העיקרי של התוקף יגיע מכיוון שונה מזה שממנו יגיע בפועל.
מאמצים בהתקפה > עתודה (מאמץ ההלם)

לעתודה שני תפקידים עיקריים: להנחית את המשך ההתקפה, המכונה לעיתים "אגרוף המחץ" במקרה שבו אחד המאמצים מצליח, או להיות כוח להמשך התקפה בעומק מערך האויב. בהתקפה בדרך כלל תוטל העתודה למאמץ המצליח.
מתקפת נגד

מתקפת נגד היא התקפה כחלק מקרב ההגנה שנועדה להכשיל מאמצים בעת התקפת האויב, וזאת לאחר התאוששות וצבירת כוח אצל המגן.
מתקפת מנע

מתקפת מנע (לרבות מלחמת מנע) היא פעולת מנע והתקפה המעבירה את יוזמת המלחמה או הקרב מהאויב לצד התוקף, וכך מאפשרת למנוע ממנו לפגוע או לצאת להתקפה מתוכננת מצידו. עיתוי ההתקפה במתקפת מנע שומר על גורם ההפתעה בידי התוקף.
ראו גם

הגנה
לקריאה נוספת

יהושפט הרכבי, מלחמה ואסטרטגיה, הוצאת מערכות, 1990.
הערות שוליים

| --- | --- |
בקרת זהויות :  NARA: 10665873  NKC: ph249660
OpenAI

| --- | --- |

 נתונים כלליים
 מייסדים:  איליה סוצקבר, John Schulman, אילון מאסק, אנדריי קרפטי, גרג ברוקמן, וויצ'ך זרמבה, סם אלטמן 
 תקופת הפעילות:  11 בדצמבר 2015 – הווה (9 שנים)
 חברות בנות:  OpenAI OpCo 
 מיקום המטה:  סן פרנסיסקו, קליפורניה
 ענפי תעשייה:  בינה מלאכותית
 הכנסות:  44,485 דולר אמריקאי (נכון ל־2022) 
 מנכ"ל:  סם אלטמן
 עובדים:  375 (נכון ל־23 בינואר 2023) 
  
 www.openai.com
 
OpenAI היא מעבדת מחקר של בינה מלאכותית (AI) המורכבת מהתאגיד ללא מטרות רווח OpenAI LP וחברת האם שלה, OpenAI Inc. המעבדה שואפת לפתח בינה מלאכותית ידידותית במטרה להועיל לאנושות, לקדם ולפתח אותה.
החברה שואפת לשתף פעולה עם מוסדות וחוקרים אחרים על ידי פתיחת הפטנטים והמחקר לציבור הרחב. חלק מהמייסדים, בהם אילון מאסק, הסבירו כי הם מוּנעים מחשש מהסיכון הקיומי שבינה מלאכותית מביאה עימה.
היסטוריה

באוקטובר 2015 הכריז אילון מאסק יחד עם משקיעים נוספים על הקמת הארגון, בהשקעה של כמיליארד דולר.
באפריל 2016 פרסם הארגון בקוד פתוח פלטפורמה ללמידת חיזוק בשם "OpenAI Gym". בדצמבר 2016 פרסם הארגון את "Universe", פלטפורמה למדידה ואימון של בינה מלאכותית.
ב-11 באוגוסט 2017 ניצח בוט שנוצר על ידי הארגון שחקן מקצועי במשחק המחשב Dota 2. לאחר ההדגמה הסביר המנהל הטכני של החברה כי הבוט התאמן על ידי משחק נגד עצמו במשך שבועיים, וטען כי התוכנה הלומדת מהווה אבן דרך ביצירת מכונות המבצעות פעולות מורכבות "כמו בניתוח".
בפברואר 2018 התפטר מאסק מדירקטוריון החברה, לטענתו, בשל "ניגוד עניינים עתידי פוטנציאלי" עם פיתוח בינה מלאכותית של טסלה למכוניות בנהיגה עצמית. עם זאת, מאסק עדיין תורם לארגון.
בשנת 2019, הושקעו מיליארד דולר במיזם מטעם חברת מיקרוסופט.
במאי 2020 החברה הוציאה את GPT-3, מודל שפה אוטו-רגרסיבי חדש.
בינואר 2021 הוציאה את הגרסה הראשונה של DALL-E, מערכת בינה מלאכותית המסוגלת לייצר תמונות דמיוניות ודימויים ויזואליים אך ורק על בסיס טקסט שהוזן על ידי המשתמש.
בנובמבר 2022 הוציאה OpenAI לציבור הרחב גרסה מוקדמת של ChatGPT, צ'טבוט מבוסס בינה מלאכותית אשר ניתן לתקשר עימו בצורה של שיחה.
בנובמבר 2023 הודח מנכ"ל החברה סם אלטמן בידי הדירקטוריון ללא התראה מוקדמת בשיחת ועידה. מירה מוראטי, המנהלת הטכנולוגית, מונתה לתפקיד כמנכ"ל באופן זמני. לאחר חמישה ימים בוטלו הפיטורין, בשל איום של כמעט כל עובדי החברה להתפטר אם אלטמן לא יוחזר לתפקיד.
בפברואר 2024 הציגה החברה את Sora, מודל ליצירת סרטונים על בסיס פקודות טקסט.
בפברואר 2024 השלימה Open AI גיוס הון לפי שווי של 80 מיליארד דולר – פי שלושה משוויה בשנה שלפני כן.
ביוני 2024 הודיע החברה כי הצליחה לזהות ולשבש חמישה מבצעי השפעה שהשתמשו במודלי הבינה המלאכותית הגנרטיבית (GenAI) שלה וניסו להשפיע על מהלכים פוליטיים במדינות שונות, וביניהם גם פעילות של חברה ישראלית בשם סטואיק (Stoic) שכוונה נגד קהלים בקנדה, ארצות הברית, ישראל, הודו וגאנה.
באוקטובר 2024 גייסה החברה 6.6 מיליארד דולר, לפי שווי של 157 מיליארד דולר.
בשנת 2025 הכריזה החברה על פיתוח שבב בינה מלאכותית עצמאי ראשון במטרה להפחית את תלותה ביצרנית השבבים Nvidia. השבב, nתוכנן לייצור בטכנולוגיית 3 ננומטר של חברת TSMC הטייוואנית, צפוי להיכנס לשלב ייצור ראשוני בחציון ראשון של 2025 ולהיות מוכן לשימוש רחב עד שנת 2026.